กินยา diazepam ตอนท้องมีผลอะไรกับลูกไหม
การใช้ยา diazepam ในขณะตั้งครรภ์ มีรายงานว่ามีผลต่อทารกในครรภ์ จากการทดลองในหนูทดลอง โดยพบว่าเพิ่มความเสี่ยงต่อการเกิดปากแหว่งเพดานโหว่ แขนและขาพิการของทารกได้ แต่จะทำให้เกิดความพิการต่อทารกในครรภ์ของมนุษย์หรือไม่ ยังไม่สามารถสรุปได้ แต่ถึงจะมีผลก็คงมีผล ค่อนข้างน้อยมากต่อทารกในครรภ์ ในกรณีที่ใช้ยาในระยะเวลานาน อาจมีผลทำให้ทารกที่คลอดออกมามีอาการง่วงซึมหรือมีอาการซึมเศร้า หรืออาจมีผลของ withdrawal symptoms ได้โดยเฉพาะอย่างยิ่งในรายที่มารดาที่ใช้ยาในกลุ่มนี้ร่วมกับสารเสพติดชนิดอื่นขณะตั้งครรภ์ หรือติดสุราขณะตั้งครรภ์จะยิ่งมีผลต่อทารกมากยิ่งขึ้น มารดาที่ได้ยา diazepam ในขณะตั้งครรภ์ใน 2 สัปดาห์แรก น่าจะมีผลต่อทารกในครรภ์ค่อนข้างน้อย แนะนำให้ทำการตั้งครรภ์ต่อไปได้ และหยุดการใช้ยาทันที หรือจะใช้ยาในกรณีที่มีความจำเป็นเท่านั้น ควรทำการตรวจอัลตราซาวนด์เมื่ออายุครรภ์ได้ 18-22 สัปดาห์ เพื่อหาความผิดปกติของทารกว่ามีหรือไม่ ถ้าไม่พบความผิดปกติหรือความพิการของทารก ก็สามารถตั้งครรภ์ต่อไปได้ แต่หากพบความผิดปกติตามคำวินิจฉัยของแพทย์ ควรทำตามคำวินิจฉัยของแพทย์ อย่างไรก็ตามควรปรึกษาแพทย์ให้เร็วที่สุดเพื่อความปลอดภัยของทารกในครรภ์
กุมารเวชศาสตร์ (กุมารเวชศาสตร์) - Pediatrics,อายุรศาสตร์ (อายุรศาสตร์) - Internal Medicine